వాషింగ్టన్, మార్చి 28: ఏటా వేలాది ప్రాణాలను హరిస్తున్న క్షయ వ్యాధిని వేగంగా నిర్ధారించే సరికొత్త రక్తపరీక్షను శాస్త్రవేత్తలు అభివృద్ధి చేశారు. వ్యాధి నిర్ధారణతో పాటు, వ్యాధి తీవ్రతనూ ఈ పరీక్షతో తెలుసుకోవచ్చని చెప్పారు. ప్రస్తుతం అందుబాటులో ఉన్న పరీక్షలతో టీబీ నిర్ధారణకు రోజులు, వారాల తరబడి సమయం పడుతోందన్నారు. ప్రపంచ ఆరోగ్య సంస్థ నివేదిక ప్రకారం.. ప్రపంచవ్యాప్తంగా ఏటా సుమారు కోటి మంది టీబీ బారిన పడుతుండగా, 20 లక్షల మంది ప్రాణాలు కోల్పోతున్నారు. తాజా రక్తపరీక్ష ద్వారా టీబీని గంటల వ్యవధిలో గుర్తించి, వ్యాధి విస్తరణకు అడ్డుకట్ట వేయవచ్చని అరిజోనా యూనివర్సిటీ పరిశోధకుడు టోనీ హూ పేర్కొన్నారు.
vashington, marchi 28: eta velaadi praanaalanu haristunna kshaya vyaadhini vegamgaa nirdhaarinche sarikotta raktapareekshanu saastravettalu abhivruddhi chesaru. vyaadhi nirdhaaranatho paatu, vyaadhi teevratanuu ee pareekshatho telusukovachani cheppaaru. prastutam andubaatulo unna pareekshalatho tb nirdhaaranaku rojulu, vaaraala tarabadi samayam padutondannaru. prapancha aarogya samstha nivedika prakaaram.. prapanchavyaaptamgaa eta sumaru koti mandi tb baarina padutundagaa, 20 lakshala mandi praanaalu kolpotunnaru. taja raktapareeksha dwara tbn gantala vyavadhilo gurtinchi, vyaadhi vistaranaku addukatta veyavachani arijona university parisodhakudu tony hooo perkonnaru.